Man wat stiefdogters verkrag weer in hofArgieffoto. Die vonnisverrigtinge sou Dinsdag begin het, maar die regter was nie beskikbaar nie en die saak is uitgestel. Die man, wie se identiteit nie bekend gemaak mag word nie om sy stiefdogters te beskerm, is in Februarie aan verkragting en onsedelike aanranding skuldig bevind. Die staat het sewe getuies geroep tydens die man se verhoor, waaronder een van die man se stiefdogters. Sy het getuig dat haar stiefpa haar begin verkrag het toe sy 11 jaar oud was. Sy is nou 18 jaar oud. Volgens haar getuienis het haar stiefpa haar gereeld begin verkrag toe sy in gr. 8 was. Sy het aan die skoolsielkundige gesê dat sy nie die saak by die polisie kon aanmeld nie aangesien haar stiefpa haar gedreig het. Sy het egter die saak onder die polisie se aandag gebring nadat sy uitgevind het haar suster word ook seksueel aangerand. Die meisie het getuig dat sy haar eie lewe probeer neem het. Sy het haarself probeer hang en ŉ oordosis medikasie gedrink nadat haar stiefpa in hegtenis geneem is. Haar selfmoordpoging was egter onsuksesvol. Die stiefpa is vroeër op borgtog vrygelaat.